ฐานทัพอากาศมิซาวะ

**ฐานทัพอากาศมิซาวะ** (三沢飛行場, Misawa Hikōjō) (รหัสสนามบิน IATA: **MSJ**, ICAO: **RJSM**) เป็นฐานทัพอากาศของกองกำลังป้องกันตนเองทางอากาศของญี่ปุ่น (JASDF), กองทัพอากาศสหรัฐอเมริกา และกองทัพเรือสหรัฐอเมริกา ตั้งอยู่ในนครมิซาวะ จังหวัดอาโอโมริ ทางตอนเหนือของเกาะฮนชู ประเทศญี่ปุ่น โดยตั้งอยู่ห่างจากกรุงโตเกียวไปทางเหนือประมาณ 684 กิโลเมตร (425 ไมล์) บริเวณที่เรียกว่า "ปลายหอก" (Tip of the Spear)

ฐานทัพแห่งนี้เป็นสถานีของกองบัญชาการกองกำลังอากาศแปซิฟิก (PACAF) โดยมีกองบินขับไล่ที่ 35 (35th Fighter Wing หรือ 35 FW) เป็นหน่วยหลัก ซึ่งประกอบด้วยเครื่องบินขับไล่ F-16 ประมาณ 48 ลำ แบ่งเป็นสองฝูงบิน ได้แก่ ฝูงบินที่ 13 และฝูงบินที่ 14 ฐานทัพแห่งนี้รองรับทั้งกองกำลังทหารญี่ปุ่นและสหรัฐอเมริกา

## ประวัติ

### '''จุดเริ่มต้น'''
พื้นที่ที่ปัจจุบันเรียกว่าฐานทัพอากาศมิซาวะ นั้นถูกใช้โดยกองทัพมาตั้งแต่ยุคเมจิ โดยในช่วงแรกใช้เป็นศูนย์ฝึกม้าของกองทัพบกจักรวรรดิญี่ปุ่น

ในปี ค.ศ. 1870 จักรพรรดิเมจิได้จัดตั้งฟาร์มม้าหลวงสำหรับทหารม้าราชสำนักขึ้นในบริเวณที่ต่อมากลายเป็นฐานทัพมิซาวะ และได้เก็บรักษากองทหารม้าส่วนพระองค์ (Tenno Heika) ไว้ที่นี่จนถึงปี 1931 ซึ่งเป็นช่วงที่ญี่ปุ่นต้องนำกองทหารม้าไปใช้ในสงครามจีน-ญี่ปุ่น หลังจากนั้นมิซาวะยังคงเป็นศูนย์ฝึกของทหารม้าญี่ปุ่น จนกระทั่งกองทัพบกได้สร้างรันเวย์แห่งแรกเพื่อใช้ในการบินทางทหารในปี 1938

ฐานทัพอากาศมิซาวะยังตั้งอยู่ใกล้กับจุดที่เครื่องบินได้ทำการบินข้ามมหาสมุทรแปซิฟิกแบบไม่หยุดครั้งแรกของโลกในปี 1931 โดย Clyde Pangborn และ Hugh Herndon ได้ออกบินจากรันเวย์กรวดบนชายหาดซาบิชิโระ (Sabishiro Beach) ใกล้กับมิซาวะ ด้วยเครื่องบินชื่อ *Miss Veedol* และลงจอดที่เมืองเวนาเช รัฐวอชิงตัน สหรัฐอเมริกา หลังจากบินต่อเนื่อง 41 ชั่วโมง การบินครั้งนี้นับเป็นการข้ามมหาสมุทรแปซิฟิกแบบไม่แวะครั้งแรกได้สำเร็จ รันเวย์แห่งนั้นปัจจุบันมีป้ายขนาดใหญ่ตั้งอยู่ในป่าใกล้ชายฝั่งเพื่อรำลึกถึงเหตุการณ์สำคัญ และพื้นที่นี้ยังเป็นชายหาดยอดนิยมและจุดพักผ่อนของเจ้าหน้าที่ฐานทัพมิซาวะอีกด้วย เมืองเวนาเชและเมืองมิซาวะได้สานความสัมพันธ์พิเศษในฐานะเมืองพี่เมืองน้องอย่างเป็นทางการในปี 1981 และได้ส่งเสริมมิตรภาพผ่านโครงการแลกเปลี่ยนวัฒนธรรมประจำปี

กองทัพบกจักรวรรดิญี่ปุ่นได้เปลี่ยนมิซาวะให้กลายเป็นฐานทัพอากาศในปี 1938 โดยใช้เป็นฐานของเครื่องบินทิ้งระยะไกล ในช่วงต้นปี 1941 หน่วยบินเกนซัน (Genzan Flying Corps) ได้เข้าฝึกที่มิซาวะ ต่อมาในปี 1942 ฐานทัพแห่งนี้ถูกส่งมอบให้กับกองบินเรือของกองทัพเรือจักรวรรดิ โดยหน่วยบินเรือที่ 22 (22d Imperial Naval Air Wing) เข้าควบคุม และภารกิจของฐานก็เปลี่ยนไปเป็นด้านการวิจัยและพัฒนา จนในปี 1944 ฐานทัพมิซาวะได้ถูกสร้างสิ่งอำนวยความสะดวกเพิ่มเติมเพื่อรองรับกองกำลังพิเศษคามิกาเซะ (Kamikaze Special Attack Forces)

### '''สงครามโลกครั้งที่สอง'''
ก่อนการเกิดขึ้นของสงครามโลกครั้งที่สอง ทะเลสาบโองาวาระ ที่มิซาวะถูกใช้โดยหน่วยบินของกองทัพเรือจักรวรรดิญี่ปุ่น เพื่อฝึกซ้อมการโจมตีเพิร์ลฮาร์เบอร์ โดยเลือกใช้ทะเลสาบแห่งนี้เนื่องจากมีความลึกคล้ายกับอ่าวเพิร์ลฮาร์เบอร์

กองทัพญี่ปุ่นได้สร้างเนินเขาใกล้ชายฝั่งของทะเลสาบให้มีรูปร่างคล้ายกับเรือประจัญบานและเรือลาดตระเวนที่ทอดสมออยู่ในเพิร์ลฮาร์เบอร์ เพื่อให้มุมมองจากอากาศสมจริงสำหรับนักบิน นักบินได้ฝึกซ้อมการทิ้งระเบิดในระดับต่ำ โดยปล่อยตอร์ปิโดลงในน้ำตื้นของทะเลสาบโอกาวาระ การฝึกซ้อมนี้มีส่วนในการพัฒนาและปรับปรุงวิธีการโจมตีเรือรบที่จอดอยู่ในเพิร์ลฮาร์เบอร์อย่างมีประสิทธิภาพ

ในช่วงสงครามโลกครั้งที่สอง พื้นที่มิซาวะได้รับความเสียหายอย่างหนักจากการโจมตีของเครื่องบินขับไล่และเครื่องบินทิ้งระเบิดของสหรัฐฯ โดยฐานทัพถูกทำลายไปถึง 90 เปอร์เซ็นต์

## '''ยุคหลังสงคราม'''
การยึดครองมิซาวะโดยสหรัฐฯ เริ่มขึ้นในเดือนกันยายน ปี 1945 ฐานทัพแห่งนี้ต้องได้รับการบูรณะเกือบทั้งหมดโดยกองกำลังสหรัฐฯ ที่เข้ายึดครอง โดยเฉพาะกลุ่มวิศวกรก่อสร้างที่ 32 แห่งกองทัพบกสหรัฐฯ ซึ่งได้ฟื้นฟูฐานทัพเพื่อให้สามารถใช้งานได้ต่อโดยกองทัพอากาศสหรัฐฯ

ในช่วงสงครามเกาหลีและสงครามเวียดนาม ฐานทัพมิซาวะถูกใช้เพื่อสนับสนุนภารกิจของเครื่องบินขับไล่ และในช่วงทศวรรษ 1950 ฐานแห่งนี้ยังเป็นจุดเริ่มต้นของภารกิจบินลาดตระเวนลับเหนือจีนและสหภาพโซเวียต

หลังการบูรณะในช่วงหลังสงคราม หน่วยงานประจำถาวรของกองทัพอากาศสหรัฐฯ หน่วยแรกคือ ฝูงบินควบคุมและเตือนภัยทางอากาศที่ 613 (613th Air Control and Warning Squadron – 613th AC&WS) ได้เข้าประจำการเมื่อวันที่ 15 กรกฎาคม ค.ศ. 1946 และให้บริการควบคุมการจราจรทางอากาศในพื้นที่มิซาวะเป็นระยะเวลาหนึ่งทศวรรษ

## การวางกำลัง

### กองทัพอากาศสหรัฐอเมริกา
**กองกำลังอากาศแปซิฟิก (PACAF)**

* กองทัพอากาศที่ 5
** กองบินที่ 35 (กองบินหลัก)
*** กลุ่มงานบัญชี
*** กลุ่มงานสนับสนุนทั่วไป
*** กลุ่มปฏิบัติการที่ 35
**** ฝูงบินขับไล่ที่ 13 – เอฟ -16 ซีเจ/ดีเจ ไฟทิงฟอลคอน
**** ฝูงบินขับไล่ที่ 14 – เอฟ -16 ซีเจ/ดีเจ ไฟทิงฟอลคอน
**** ฝูงบินสนับสนุนปฏิบัติการที่ 35
**** หน่วยควบคุมการบินที่ 610
*** กลุ่มซ่อมบำรุงที่ 35
**** หน่วยสนับสนุนภารกิจบินของฝูงบินที่ 13
**** หน่วยสนับสนุนภารกิจบินของฝูงบินที่ 14
**** หน่วยซ่อมบำรุงที่ 35
*** กลุ่มเสนารักษ์
*** กลุ่มสนับสนุนภารกิจ
### [[กองทัพเรือสหรัฐ|กองทัพเรือสหรัฐอเมริกา]]
**ผู้บัญชาการกองบัญชาการสถานีทัพเรือ (CNIC)**

* สถานีอากาศทัพเรือมิซาวะ
** แผนกปฏิบัติการการบิน – เครื่องบิน ยูซี-12เอฟ ฮูรอน

**ผู้บัญชาการกองบินทัพเรือแปซิฟิก (COMNAVAIRPAC)**

* หน่วยลาดตระเวนและสอดแนมที่ 1
** กองกำลังเฉพาะกิจที่ 72 – เครื่องบิน อีพี-3 แอรีส และ พี-8เอ โพไซดอน
* อี/เอ-18จี โกรวเลอร์

### [[กองทัพอากาศสหรัฐ|กองทัพอวกาศสหรัฐอเมริกา]]

* สเปซเดลตา 4

### [[กองกำลังป้องกันตนเองทางอากาศญี่ปุ่น]]

* กองบัญชาการป้องกันภัยทางอากาศภาคเหนือ
** หน่วยบินสนับสนุนกองบัญชาการภาคเหนือ – คาวาซากิ ที-4
** ฝูงบินที่ 3
*** ฝูงบินขับไล่ยุทธวิธีที่ 3 – เอฟ-2เอ/บี, T-4 และ เอฟ-35 ไลท์นิง 2
** หน่วยเตือนภัยทางอากาศล่วงหน้า
*** ฝูงบินที่ 601 – เครื่องบิน อี-2ซี ฮ็อคอาย
* หน่วยกู้ภัยทางอากาศ
** ฝูงบินขนส่งทางอากาศด้วยเฮลิคอปเตอร์ – ซีเอช-47เจ ชีนุก

## แหล่งข้อมูลอื่น

* Misawa Air Base ที่เว็บไซต์กองทัพอากาศสหรัฐอเมริกา
* NIOC Misawa  ที่เว็บไซต์กองทัพเรือสหรัฐอเมริกา
* Misawa Air Base ที่ GlobalSecurity.org
* Misawa Airport Terminal Company (อาคารผู้โดยสาร)
* 
* 
* the Insider สำหรับข้อมูลท้องถิ่น
* SAPPORO INN  for Housing Info
* Wenatchee Valley Misawa Sister City Association

## อ้างอิง


หมวดหมู่:จังหวัดอาโอโมริ